NaiveNeuron/SloPal huggingface dataset:
Pčolinský, Peter, podpredseda NR SR (2023-03-15):
Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení neskorších predpisov . Vládny návrh zákona má parlamentnú tlač 1352, spoločná správa výborov má tlač 1352a. Prosím teraz dočasne povereného ministra obrana Jaroslava Naďa, aby vládny návrh zákona odôvodnil.
Bugár, Béla, podpredseda NR SR (2017-03-23):
Vážené panie poslankyne, vážení páni poslanci, prosím, aby ste sa ukľudnili a pristúpime k jednotlivým hlasovaniam. Verte mi, že je ich dosť. Takže skúsme sa sústrediť. Najprv budeme hlasovať v druhom čítaní o vládnom návrhu zákona, ktorým sa mení zákon č. 571/2009 Z. z. o rodičovskom príspevku (tlač 347). Prosím teraz spoločnú spravodajkyňu pani poslankyňu Vaľovú, nechce mi veriť, aby uvádzala jednotlivé hlasovania. (Hlasovanie o vládnom návrhu zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 347.)
Kaščáková, Renáta, poslankyňa NR SR (2019-09-13):
Ďakujem. Pán Jarjabek, ja zareagujem len na to, čo vy tak neustále radi, vlastne obhajcovia tohto návrhu, opakujete, a to oháňanie sa ústavou. Veď hovoríte, že tento, že inak, ak by sme neprijali tento váš návrh, že by išlo o nejaký protiústavný stav. No neišlo, lebo politik je rovnaký človek ako všetci ostatní, má úplne rovnaké práva ako všetci ostatní občania podľa ústavy, má právo, rovnaké právo na odpoveď ako každý iný občan v prípade, ak sa to nevzťahuje k jeho politickému pôsobeniu, čiže v otázkach nejakých svojich občianskych práv je absolútne jeho ústavné právo neporušené. A čo sa týka práva na odpoveď ako politika, tak to je niečo práveže nad rámec, čo by sme nemali zavádzať do nášho systému, pretože politik, ako tiež mnohokrát v diskusiách bolo povedané, má x iných možností, ako, ako sa do médií dostať, takže toto je niečo nadbytočné, je to nadpráca, ktorú, ktorú robíte. No a potom by som rada zareagovala na tú vašu poznámku o tom, že, že je teda ten nevyvážený stav. Áno, sme v roku 2019, máme tu množstvo digitálnych a iných než tlačených médií, samozrejme, že v tomto máte pravdu. Ale práve preto sa natíska otázka, že prečo ste potrebovali prísť s poslaneckým návrhom, keď vieme, že, dobre vieme, že prebieha debata o tom, že treba veľký, normálne tlačový zákon, ktorý sa bude týkať všetkých médií a na ktorom sa, pokiaľ vieme, aj na ministerstve začalo pracovať, je tam pracovná skupina, ktorá to má za cieľ pripraviť, a vy napriek tomu prídete s poslaneckým návrhom. Je to, je to nelogické a jednoducho to vyvoláva otázky, či práve toto nie je to politikum, ktoré do toho vy vnášate, ktoré sa snažíte... (Prerušenie vystúpenia časomerom.)
Martvoň, Anton, poslanec NR SR (2015-02-18):
Ďakujem pekne. Pán poslanec Beblavý, no vy tu hovoríte o prevzatí zodpovednosti, tak krásne ste to pomenovali, pekne ste to teoreticky rozobrali, no chcem sa vás spýtať, prečo ste vy nehovorili o prevzatí právnej zodpovednosti alebo vyvodení politickej zodpovednosti pri vašich ministroch, pri budove alebo kauze Daňového riaditeľstva. Prečo nehovoríte alebo ste nehovorili o prevzatí zodpovednosti pri spackaných privatizačných kauzách, kde ste boli v podstate v tom čase členom SDKÚ? Teraz idete hovoriť o prevzatí zodpovednosti zo strany pána ministra za niečo, čo spackala Dzurindova vláda? Najvyšší súd teraz jasne potvrdil, že firma Port Service bola protiprávne, teda protizákonne vylúčená. To znamená, že za Dzurindovej vlády, kde ste vy boli členom strany, možno ešte vtedy dokonca aj štátnym tajomníkom v roku 2005, bol porušený zákon pri privatizácii. Teraz sa za to vyvodzujú zodpovednosti a nakoniec sme vinní my alebo pán minister Pavlis? Však to je, pán Beblavý, choré! Jednoducho vy vyvodzujte zodpovednosť a odporúčajte vzdať sa poslaneckých mandátov tým ľuďom, ktorí sedeli vtedy vo vláde, keď sa tá kauza, privatizácia, kde Port Service bol protizákonne vylúčený, prejednávala a riešila. Ale to nerobíte. Druhá vec. Argument typu, že dostala nejaká firma nejakú dotáciu, kde niekto s ňou obchoduje. No ja keď som si pozrel, tak o vás je všeobecne známe, že ste akcionárom alebo ste mali akcie Palmy-Tumys. No v roku 2005, keď ste boli vo vláde ako štátny tajomník, Palma-Tumys dostávala taktiež dotácie z ministerstva pôdohospodárstva. A čo bolo na tom zlé? A tam ste čušali! Čiže máte dvojaký meter, pán Beblavý, toľko.
Kollár, Boris, predseda NR SR (2023-02-07):
V rozprave teraz vystúpi Erik Tomáš. Prepadá. Teraz vystúpi Igor Matovič. Tiež tu nie je v sále, prepadá. Pán Viskupič Marián, nech sa páči. Pán predseda, máte slovo.
Hrnčiar, Andrej, podpredseda NR SR (2019-04-04):
Ďalšia otázka, sa pýta pán poslanec Klus, tentokrát ministerky vnútra Slovenskej republiky Denisy Sakovej: „Vážená pani ministerka, aká bola vaša motivácia rokovať s predsedom politickej strany Ľudová strana Naše Slovensko ohľadom nedávnej tragédie v Dobšinej, kedy bol zavraždený mladý človek, nakoľko táto strana ani jej predseda nie sú legitímnymi a oficiálnymi predstaviteľmi obce Dobšiná?“ Odpovedať bude pán minister Žiga, nech sa páči.
Grečková, Lea, poslankyňa NR SR (2014-03-20):
Teraz pristúpime k hlasovaniu o návrhoch z rozpravy. Dajte, prosím, hlasovať o pozmeňujúcom návrhu pána poslanca Hlinu.
P. Paška, predseda NR SR: (2010-03-09):
(Hlasovanie.) 130 prítomných, 80 za, 9 proti, 39 sa zdržalo, 2 nehlasovali. Schválili sme návrh novely zákona č. 420/2004 Z. z. o mediácii a Notárskeho poriadku. Pán poslanec, ešte vás poprosím o uvedenie hlasovania v druhom čítaní o vládnom návrhu zákona, ktorým sa mení a dopĺňa zákon č. 244/2002 Z. z.  o rozhodcovskom konaní v znení neskorších predpisov . Je to tlač 1418.
Blanár, Juraj, podpredseda NR SR (2021-10-06):
Pán poslanec Milan Potocký s faktickou poznámkou.
Simon, Zsolt, poslanec NR SR (2012-08-02):
Ďakujem pekne. Vážený pán minister, ja dúfam, že farmári dostanú od 1. apríla, teda 1. decembra rozhodnutia a aj platby. Viete zagarantovať farmárom, že to tak bude? Nie tak, ako ste garantovali pri prerokovaní programového vyhlásenia vlády, kde ste výbory informovali o tom, že platby za VDJ farmári budú mať vyplatené v auguste?
Čekovský, Kristián, poslanec NR SR (2021-05-03):
Ďakujem pekne za opravu. V podstate myslím, že máte pravdu. V každom prípade to nemení nič na fakte, že nemusela tá vláda čeliť kríze od prvého dňa fungovania, ale mala 2-3 roky na to, aby jednoducho mala povedzme v riadiacich pozíciách štátu na úroveň povedzme úradov, okresných úradov jednoducho svojich ľudí. Veď koniec koncov vieme, že dokonale spolitizovali štátnu správu až na úroveň riadiacich pracovníkov jednotlivých sekcií. Ďakujem.
Šeliga, Juraj, podpredseda NR SR (2020-11-03):
... ktorí zabezpečujú bezpečnosť a vstup... (Povedané súbežne s rečníkom.)
Vaľová, Jana, poslankyňa NR SR (2018-05-09):
Ďakujem pekne. Ja by som chcela povedať, že tvorca zákona vždy musí mať na zreteli, ako sa povie, že obidve strany mince. Neobstojí jedna záležitosť. Samozrejme, každá skupina ľudí, ktorá je na Slovensku, to je jedno, či sú zdravotne ťažko postihnutí, či sú to mladé matky na materskej, ktokoľvek, samozrejme, že očakáva, že by vždy dostal od štátu viac. Ale nemôžem povedať, lebo ja to považujem za také plagátové výrazy, že neurobili ste nič alebo urobili ste úplne málo. V roku 2016 sme v parlamente presadili novelu, kde sme zvýšili opatrovateľský príspevok z 220 eur na 247 eur. Takisto na ochranu príjmov opatrovanej osoby z 1,4-násobku sumy na 1,7-násobku sumy a odstránili sme dvanásťročné obmedzenie sociálneho poistenia platenom štátom. Viem, že pán minister chystá jednoznačne zvýšenie opatrovateľského príspevku na minimálnu mzdu. Samozrejme musí to ísť postupne. V roku 2018 by to malo byť o 120 eur v júli a od júla 2018 o 92 eur. Ja viem, že každému sa zdá, že je to málo. Keď si pozrieme vplyv na štátny rozpočet, tak v roku 2018 je to plus 34 617 968. V roku 2019 to bude 83 482 558. Ja to úplne chápem a viem, každý chce viac. Čo sa týka toho výkazu, poviem ako primátorka mesta. Samozrejme, musí byť nejaký, nejaký výkaz alebo nejaký doklad alebo nejaký dokument. Ale už aj pre toho opatrovaného, pretože naozaj sa niekedy môže stať, že sa tieto veci, my aj tú ochranu, aj mne sa stáva, že si podávajú ľudia, že chce ich niekto z rodiny opatrovať. Sám je ťažko postihnutý a nemôže ho zamestnať a to opatrovanie naozaj potom je také, že nie je to profesionálne. Nie preto, že niekoho chceme šikanovať, ale ja to vidím aj z mesta, aj my chceme vidieť, kedy tam ten opatrovateľ bol, či naozaj bol, či si splní nejakú povinnosť. Nemyslím si, že je to o šikane, myslím si, že je to o nejakej profesionalite a o tom, že a keď štát aj niekoho platí, tak má mať aj... (Prerušenie vystúpenia časomerom.)
J. Čech, poslanec: (2007-09-11):
Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku Národnej rady, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 13. augusta 2007 č. 358 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre pôdohospodárstvo, životné prostredie a ochranu prírody, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 15. októbra 2007 a gestorský výbor do 16. októbra 2007. Pán predseda, skončil som, otvorte, prosím, rozpravu.
Bugár, Béla, podpredseda NR SR (2010-12-16):
Na vystúpenie pána podpredsedu Národnej rady s faktickými poznámkami traja. Končím možnosť sa prihlásiť do faktických poznámok. Pán poslanec Marcinčin.
Kolesík, Andrej, poslanec NR SR (2012-06-27):
Ďakujem, pán predseda. Rovnako ani v tejto rozprave nevystúpil žiaden poslanec, dajte, prosím, hlasovať, pán predseda, o uznesení Národnej rady Slovenskej republiky, ktoré tvorí prílohu spoločnej správy 53a.
Laššáková, Jana, podpredsedníčka NR SR (2012-09-27):
Prosím, prezentujme sa a hlasujeme. (Hlasovanie.) Prítomných 135 poslancov, za návrh hlasovalo 76, proti 39, zdržalo sa 20. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom. Nech sa páči, pán spravodajca.
Suja, Miroslav, poslanec NR SR (2021-03-18):
Ďakujem, pán predsedajúci. Vážené dámy a páni, kolegovia poslanci, či už koaliční, alebo opoziční, ráno bolo grémium, z ktorého výsledky, predpokladám, viete. Predseda Boris Kollár povedal, že sa už nebude opakovať to, čo sa stalo včera, že desiatky bodov prepadnú za sebou a dneska doobeda, že vás tu bude málo a že to je naša chyba. To povedal. Čiže vaša, vážené dámy a páni, koaliční poslanci, že je to vaša chyba, to priznal predseda parlamentu Boris Kollár dneska ráno na grémiu. Ak sa toto zopakuje, tak povedal, že sekne Národnú radu a ideme domov. Preruší to a budeme sem chodiť ako na klavír a prosil nás, aby sme nerobili cirkus, že toto sa nezopakuje. Vážení kolegovia, toto je neúcta k nám, čo tu sedíme v pléne. Je jedno, či sme z opozície, alebo z koalície, ale je to neúcta od našich kolegov, keď tu od rána sedíme do večera, aktívne sa zapájame, pripravení sme do rozpravy a niektoré body sa trikrát a viac presunuli. Veď to, vážení kolegovia koaliční poslanci, to neni možné, takto nemôžme fungovať. Si myslíte, že to je normálne?! Preto som požiadal o zvolanie grémia za opozíciu s tým, že bola džentlmenská dohoda, že vždy sa pridá aj klub alebo strana Borisa Kollára. Počkám na to, počkám na to tu, ide mi čas, mám čas desať minút, ja mám čakať. Keď naši kolegovia majú tú drzosť nás zdržiavať, tak skúsme rovnakou medicínou to oplatiť. Ak si oni myslia, že celý deň sa budú niekde flákať, že medziľudské vzťahy bránia im vo výkone funkcie a že prídu len na hlasovanie, tak nie, budeme čakať a program Národnej rady sa bude takto naťahovať. (Reakcia z pléna.) Ja som za nezaradených v grémiu. Je to problém? Je to odsúhlasené. Ale, pán kolega, už budem ticho a budem čakať.
Hort, Milan, podpredseda NR SR (2011-02-08):
Otváram všeobecnú rozpravu. Konštatujem, že som do rozpravy dostal písomnou formou prihlášku pána poslanca Alojza Přidala ako jediného. Po jeho vystúpení potom v prípadných faktických poznámkach je možné prihlásiť sa do rozpravy ústne. Slovo má pán poslanec Alojz Přidal, nech sa páči.
Záhumenský, Marian, poslanec NR SR (2015-06-26):
Ďakujem pekne. Pán kolega Radošovský viac sa venoval vo svojom vystúpení obchodnej bilancii z ovocia a zeleniny, ako k dépeháčke, čo si myslím, že tiež patrí určite na pôdu parlamentu. Bohužiaľ, ten obrat výroby ničoho autor tohto celého diela bol tvoj minister, ktorý tu dneska nie je, ale on zaviedol podporu výroby ničoho. To znamená, že nasmeroval poľnohospodárov k ľahšej ceste, že je lepšie a efektívnejšie nevyrábať, ako sa trápiť s výrobou. A tam došlo k veľkému úpadku práve zeleninárstva a ovocinárstva, ale aj živočíšnej výroby. To sú všetky tie výroby s pridanou hodnotou a to znamenalo aj prepad obchodnej bilancie na Slovensku a to potom je dôsledok toho, čo si menoval, že koľko hlávkovej kapusty alebo šalátu musíme doviezť. A ak zoberieme práve južné Slovensko, tak tam došlo k najväčšiemu prepadu tejto výroby a práve tam má tvoj bývalý minister najväčšiu voličskú základňu. Takže tí ľudia si musia tiež zvážiť vlastne súvislosti, prečo to je tak, ako to je. Ak hovoríš o dépeháčke, tak, samozrejme, pri pekárenských výrobkoch buď podporíme len čerstvé potraviny, žiadne mrazené potraviny a práve tie mrazené dopekané potraviny, ako je chlieb, alebo hlavne chlieb by nemal byť ako základná potravina, ktorá by mala byť podporená zníženou sadzbou z DPH. A jednu krátku vetu k tej konsolidácii. Bohužiaľ, zavedenie rovnej dane bol najväčší problém pre ekonomiku a pre ľudí. Nebolo to riešením toho stavu ekonomiky, kde sa práve nachádzala vtedy ekonomika. Ale dneska sa dohadovať o tom, či to bolo alebo nebolo správne, ja si myslím, že zaviesť, zrušiť progresívne zdaňovanie bohatých ľudí, ktorí mali byť solidárni práve s tými nižšie príjmovými a zaviesť rovnú daň na každú korunu zarobenú rovnako zdanenú je katastrofa pre normálnych pracujúcich ľudí, pre väčšinu pracujúcich ľudí a vlastne bola to... (Prerušenie vystúpenia časomerom.)
Šofranko, Mária, poslankyňa NR SR (2021-09-21):
Ďakujem. Pani Hatráková, samozrejme, toto je, je možné. Samozrejme, v spolupráci s pánom ministrom, ktorý je tu, môže na to nakoniec zareagovať, ale určite je to všetko o vzájomnej komunikácii. Pán Kočiš, musím sa vám poďakovať tiež za vašu faktickú a rozprával ste z môjho srdca a presne tak, ako to je. Ďakujem vám veľmi pekne obidvom.
Jurinová, Erika, podpredsedníčka NR SR (2014-07-09):
Prosím kľud v miestnosti.
Bugár, Béla, podpredseda NR SR (2016-05-24):
Otváram možnosť sa prihlásiť ústne do rozpravy. Konštatujem, že do rozpravy sa hlásia dvaja. Končím možnosť sa prihlásiť. Pani poslankyňa Grausová, nech sa páči máte slovo. A potom pán poslanec Viskupič.
Pčolinský, Peter, podpredseda NR SR (2023-02-08):
Pán poslanec Habánik.
P. Hrušovský, predseda NR SR: (2004-10-22):
Pán poslanec Madej, nech sa páči.
P. Hrušovský, podpredseda NR SR: (2001-12-04):
M. Angelovičová, poslankyňa: Trošku by som požiadala poriadok.
J. Burian, poslanec: (2010-06-10):
Pán predseda, skončil som, poprosím, otvorte rozpravu.
Pellegrini, Peter, predseda NR SR (2015-04-24):
Pán poslanec Mikloško.
Malatinský, Tomáš, minister hospodárstva SR (2014-01-31):
Ja len veľmi krátko. K tomu vecnému bremenu, čo boli také tie tri oblasti, ktoré pani poslankyňa spomenula, tak sme sa držali toho modelu, ktorý máme v zákone o energetike, k tomu jednorazovému. Ja viem, môže byť na to filozofický názor. Len zase máme vybalansovanie tých, ktorí investujú, prevádzkujú, aby tie náklady udržali, a tých, ktorí proste majú dotknutý pozemok, tak možno tá jednorazová potreba môže byť vyššia, ale tu by sme asi dosiahli nesúlad aj s tými energetickými dielami. To meranie tých tepiel, my registrujeme požiadavku len tam, kde proste je to technicky možné. Tam sú tie merače a hlavne vo vertikálnych budovách, aby sme proste docielili spravodlivé rozpočty v prípade do 500 metrov štvorcových rozpočtu, pri horizontálnych vlastne vykurovaných, máme my šancu to rozpočítať proste tak, ako to bolo doteraz. A k tým obciam, tá diskusia tu začala, vždycky máte problém vybalansovania toho plánu obce. Ja sa tomu, samozrejme, nebránim, aby bola nejaká liberalizácia, ale akonáhle to spustíme, potom tá ekonomika prevádzkovania je veľmi zložitá. Ďakujem pekne.
Laššáková, Jana, podpredsedníčka NR SR (2013-06-19):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky, za klub OĽaNO vystúpi pani podpredsedníčka Erika Jurinová, za klub KDH pán poslanec Brocka a Jozef Mihál zo strany Sloboda a Solidarita. Nech sa páči, pani podpredsedníčka, máte slovo.
V. Veteška, podpredseda NR SR: (2007-05-17):
(Hlasovanie.) Prítomných 139, za 108, proti 8, zdržalo sa 18, nehlasovali 5. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz prosím určenú spoločnú spravodajkyňu z výboru pre sociálne veci a bývanie poslankyňu Moniku Gibalovú, aby uviedla hlasovanie o návrhu uznesenia k návrhu na vyslovenie súhlasu Národnej rady Slovenskej republiky s vypovedaním Dohovoru Medzinárodnej organizácie práce o agentúrach zamestnania za úhradu č. 34 z roku 1933 Slovenskou republikou (tlač 239). Pani poslankyňa Gibalová.
Kondrót, Maroš, poslanec NR SR (2022-04-28):
Ďakujem pekne, pán predsedajúci. A, milý Ľubo, vážený kolega, spomenul si mnoho podstatných vecí a podal si čiastočnú analýzu všetkého toho, čo sa tu deje. Teším sa na dokončenie tvojho vystúpenia v ďalšej rozprave. Strávil som v Národnej rade Slovenskej republiky už zopár rokov. Pamätám si časy najväčšej slávy KDH, najväčšej slávy HZDS aj SDKÚ, pamätám si komunistov v slovenskom parlamente aj SDĽ-ke, SDĽ-ku či ANO. Vždy tu bola vysoká úroveň ľudí a takisto aj vzťahy na najvyššej úrovni. Štvrtá cenová skupina nastúpila do parlamentu v roku 2010 príchodom Sulíka a SaS-ky. Možno preto, že tam mal Matoviča. Úroveň SaS-ky bola vtedy oveľa vyššia, to treba povedať. Potom nastúpila piata cenová skupina. Tá nastúpila s Matovičom a jeho hnutím o dva roky neskôr, hnutím, ako oklamať ľudí a najľahšie obyčajných. Títo ľudia, žiaľ, netušia, kde sú, s nimi nikto nepracuje, netušia, o čom je Národná rada, aká je úloha Národnej rady Slovenskej republiky, a najmä aká je ich úloha v Národnej rade. S príchodom týchto ľudí skutočne nastáva rozpad parlamentarizmu a následne rozpad štátu. To je to, čo nám hrozí. Nielenže tlieskajú každej hlúposti, čo počujú, a to už dávno nemajú osemnásť, ale čo je horšie, aj schvália nekriticky každú hlúposť, ktorú im predložia. Rozbehli ten najnechutnejší spôsob komunikácie s opozíciou, aký tu kedy bol. Cieľ je primitívny a jasný – zlikvidovať opozíciu. Karma ich dostihne, ale treba jej pritom aj pomôcť. Ďakujem.
Krajčí, Marek, poslanec NR SR (2023-06-23):
Ďakujem za slovo. Ďakujem, Tomáš, aj za toto vystúpenie, nakoniec dal si tam argumenty. My nie sme proti zisku, my nie sme proti trhu, chceme, aby trh fungoval, otázka je, že či trh so zdravím vie dobre fungovať, či je dostatočne veľká ponuka a dopyt, aby trh fungoval. Ja som vtedy hovoril, že je tu obrovská koncentrácia kapitálu, že trh je deformovaný a trh u nás dobre nefunguje a že zdravie je špecifická komodita, to znamená, teraz nemyslím, čo jeme, lebo však to je prevencia, ale keď už, veľmi dobre vieš, že keď si chorý, tak si ochotný zaplatiť čokoľvek, lebo vieš, že ideš z tohto sveta preč, takže ale rozumieme sa, myslím si, že tuná by sme sa dohodnúť vedeli. Ale čo sa týka, čo sa týka médií. No ja si myslím, že v tomto musíme byť, Tomáš, objektívni. Tie médiá, ktoré vlastní Penta, ona používa na svoj marketing, používa ich na diskreditáciu svojich politických oponentov a to je jeden nezvratný fakt, ktorý je teraz vidieť aj v tom, ako vydáva Plus špeciál, zadarmo distribuuje do schránok, treba sa pozrieť, aké sú tam články, je to úplne evidentné, ten konflikt medzi Matovičom a Haščákom tu je, ja si myslím, že je to úplne otvorená vojna, a, samozrejme, tieto médiá slúžia práve v neprospech Matoviča a OĽANO a likvidácii politickej strany alebo hnutia OĽANO. Toto, si myslím, že toto nikto nemôže vyvrátiť, pretože fakty skrátka by ťa nepustili. To, že občas zaznejú nejaké aj pozitívne piár články, sa hovorí, že, že výnimka potvrdzuje pravidlo.
Kočiš, Eduard, poslanec NR SR (2023-03-14):
Veľmi pekne ďakujem za slovo, pán predsedajúci. Pani kolegyňa, petícia áno, tá petícia mala naozaj dobrý charakter a mala ušľachtilý zámer. Preto ste mali tých 60-tisíc podnetov, že áno, super, fajn. Ale nemôžme sa odvíjať od petície, my naozaj musíme vychádzať zo základnej premisy. Je táto petícia v súlade s tým, čo je možné uskutočniť na základe toho, aké informácie a aké priestorové a ľudské kapacity máme? No, nedá sa to momentálne. Vychádzali ste zase z nejakej premisy, že z kancelárie verejného ochrancu práv alebo vtedy ešte verejnej ochrankyne práv vyšla nejaká zase floskula, že túto tému nemáme značne naplnenú s nejakými štandardmi. No, jednoducho my nemáme xyz tém naplnených, ktoré sú v iných krajinách, v iných štátoch naplnené. To, že nejaký rodič precitlivelý jednoducho bude tvrdiť, že na základe niečoho ma oddelili od môjho dieťaťa, a tento rodič zavolá na lekára, zdravotnú sestru, hliadku Policajného zboru a bude sa odvolávať iba na to, že jeho môže od dieťaťa odtrhnúť iba súd, no jednoducho takýto rodič podľa mňa nie je ani príliš príčetný, ani príliš kompletný. Čiže toto by som absolútne neriešil. A, pani kolegyňa, kto bude rodičom malých detí alebo malých pacientov vysvetľovať nejaké podzákonné predpisy? Jednoducho vyzerá to tak, že usmernení budú desiatky, stovky a možno to bude na nejaké tri romány, koľko tých podzákonných predpisov nakoniec bude. Zamestná si každé jedno oddelenie v nemocnici vlastného právnika, právničku, aby to všetko sledovali? No nezamestná, lebo sa to nedá. Zdravotný personál má v prvom rade liečiť, ošetrovať, opatrovať, poskytovať zdravotnícku starostlivosť a už to nestíha, pretože jednoducho je poddimenzovaný, tých ľudí niet. A stále budeme sa iba riešiť dookola právo rodiča. A kde je, prosím vás pekne, a zase všeobecne len sa budeme ohľadne matiek krútiť. Ale hovorím, kde je právo dieťaťa? Kde je právo detského pacienta? Jednoducho stále len dookola, ale hľadajme iba to, čo sa naozaj riešiť dá. Toto sa v tejto chvíli ani v roku ´24 1. 1. vyriešiť nedá.
Paška, Pavol, predseda NR SR (2012-09-19):
Pán poslanec Fronc.
Beblavý, Miroslav, poslanec NR SR (2010-07-08):
Sľubujem. (Potlesk.)
Šebej, František, poslanec NR SR (2017-06-14):
Ďakujem pekne. Poprosil by som členov zahraničného výboru, aby si pripomenuli, že o trinástej máme schôdzu v rokovacej miestnosti finančného výboru na prízemí. Ďakujem.
Paška, Pavol, predseda NR SR (2012-11-28):
Pán poslanec Kaník, vaša reakcia.
Pčolinský, Peter, doterajší podpredseda NR SR (2023-10-25):
Pani poslankyňa Irena Bihariová.
Pellegrini, Peter, predseda NR SR (2024-02-08):
Prezentujme sa a hlasujme o bode č. 27. (Reakcia z pléna.) Pán Pročko hovoríte, že ho máme volať pána Galkoa? Alebo pána Galka? Pán Galko, ako si želáte, aby sme to nazývali vás? Pána Galka či Galkoa? Dobre ďakujem veľmi pekne. Ďakujem veľmi pekne. Pán Galko navrhol, aby som nebral na zreteľ reči pána Pročka. Ďakujem veľmi pekne. (Hlasovanie.) Prítomných 141 poslancov, za 26, proti 78, zdržalo sa 36, nehlasoval 1. Neschválili sme tento bod.
P. Paška, predseda NR SR: (2006-12-12):
(Hlasovanie.) 150 prítomných, 65 za, 81 proti, 4 sa zdržali. Neschválili sme bod. Nech sa páči.
Hrnčiar, Andrej, podpredseda NR SR (2019-12-04):
Takže šesť faktických poznámok. Nech sa páči, pán poslanec Suchánek.
Glváč, Martin, podpredseda NR SR (2017-04-06):
(Povedané súbežne s rečníčkou.) ... a vtedy nemôžte vystupovať. Tak, pre...
Mojš, Milan, poslanec NR SR (2019-11-26):
Ďakujem. Vážený pán predsedajúci, podávam informáciu Výboru Národnej rady pre hospodárske záležitosti o prerokovaní vládneho návrhu kandidáta na voľbu predsedu Úradu pre reguláciu elektronických komunikácií a poštových služieb (tlač 1752). Predseda Národnej rady svojím rozhodnutím č. 1857 zo 4. novembra 2019 pridelil vládny návrh kandidáta na voľbu predsedu Úradu pre reguláciu elektronických komunikácií a poštových služieb na prerokovanie Výboru Národnej rady pre hospodárske záležitosti. Vláda Slovenskej republiky navrhla Národnej rade prijať uznesenie, ktorým podľa ustanovenia § 3 zákona č. 402/2013 Z. z. o Úrade pre reguláciu elektronických komunikácií a poštových služieb a o zmene a doplnení niektorých zákonov zvolila Petra Helexu za predsedu Úradu pre reguláciu elektronických komunikácií a poštových služieb dňom 1. februára 2020. K uvedenému návrhu vlády bola zvolaná 93. schôdza výboru pre hospodárske záležitosti na 21. novembra 2019. Výbor Národnej rady pre hospodárske záležitosti o predmetnom návrhu nerokoval, nakoľko podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Na 94. schôdzi dňa 26. novembra 2019 výbor pre hospodárske záležitosti uznesením č. 412 ma poveril za, ako člena výboru podať Národnej rade informáciu o výsledku rokovania výboru. Ďakujem.
Mičovský, Ján, poslanec NR SR (2015-09-16):
Ďakujem za slovo. Vážený pán podpredseda, spomenul si vo svojom príhovore aj včerajší prejav v Šaštíne vladyku Vasiľa a musím povedať, že sa pridávam k tomu, že to bol pozoruhodný prejav, aj my luteráni sme ho počúvali s porozumením a veľmi sa mi páčil, keď to poviem trocha odľahčene. Ale dovolím si pokračovať presne tam, kde si svoju citáciu ukončil, ktorá ma zaujala a považujem ju prinajmenšom za tak dôležitú ako tú, ktorú si si vybral ty. Citujem: „To, čo nás ale duchovne trápi a znepokojuje, nie je ani tak technický mechanizmus riešenia problému migrantov, ale vnútorná dispozícia ducha, ktorým k nemu pristupujeme.“ Koniec citátu a koniec aj mojej faktickej poznámky.
Laššáková, Jana, podpredsedníčka NR SR (2015-02-10):
Pán poslanec Čaplovič, nech sa páči.
Grendel, Gábor, podpredseda NR SR (2023-02-16):
Vyhlasujem rozpravu za skončenú. Ešte... (Reakcia z pléna.) Sekundu ešte, záverečné slovo od pána navrhovateľa. Nech sa páči.
Hrušovský, Pavol, podpredseda NR SR (2010-08-05):
Pán poslanec Jurčík.
Bastrnák, Tibor, poslanec NR SR (2018-09-19):
Ďakujem veľmi pekne, vážený pán podpredseda. Vážený pán kolega, viete, už dosť dlho som v parlamente a už dávno, dávno som nestretol s takým zákonom, proti ktorému by bolo toľko lobistov, toľko listov, toľko názorov sme dostali od tých lobistov, ktorí, samozrejme, predávajú alkohol, ale stále, stále sa báli o zdravie ľudí a neviem čo všetko. Jako fakt, nikdy som takýto protitlak ešte nepociťoval, ako za tieto posledné dva-tri mesiace, čo tento zákon je v Národnej rade. A to len preto hovorím, lebo aj vy ste pozitívne začali, a, samozrejme, v žiadnom prípade nechcem vás obviňovať alebo nechcem poukázať na to, že vaše slová boli veľmi podobné, ako títo lobisti nám písali alebo hovorili, hoci ste hovorili, že máte taký základ alebo pracovali ste pre nejakú takú firmu, ale aj tak si myslím, že fakt ste to mysleli vážne a chceli ste nás upozorniť na tie riziká, na čo nás, vás už upozorňovali iní. A aj preto, že sme to počúvali veľmi pozorne, preto predkladateľ predloží dneska ten pozmeňujúci návrh, ktorý je práve o tom, aby tá bezpečnosť sa zvýšila. Ja si myslím, že nemáte preto pravdu, lebo hovorili ste, že ten trestný čin riskujú ľudia preto a preto, kvôli DPH. Ale ja si myslím, že ten trestný čin riskujú ľudia, lebo nemajú inú možnosť, lebo, samozrejme, môžu ten kvas zobrať do tých páleníc, ktorí teraz fungujú, ale na druhej strane nemajú istotu, že s čím sa to tam mieša, či dostanú späť to, z čoho, čo oni tam zobrali a tak ďalej. Takže ja si myslím, že tu chýbala tá možnosť a týmto návrhom zákona my tým ľuďom dávame tú možnosť, aby mohli legalizovať tie čierne pálenice. Veď aj vy ste hovorili, že je ich 40-tisíc, je to obrovské množstvo, a keď už len určitá časť sa z toho legalizuje, tak aj to je dobré, nielen pre ekonomiku... (Prerušenie vystúpenia časomerom.)
Kiššová, Jana, poslankyňa NR SR (2018-09-18):
Ďakujem veľmi pekne. Tiež, pán predsedajúci, poprosím o opravu pri tlači 1085. Chcela som byť „za“ a pomýlila som sa. Ďakujem pekne.
Danko, Andrej, predseda NR SR (2019-10-15):
Ďakujem. Takže pýtam sa, či sa chce prihlásiť ešte do rozpravy niekto ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ?
Bugár, Béla, podpredseda NR SR (2019-06-26):
Nech sa páči, prezentujme sa a hlasujeme. (Hlasovanie.) Prítomných 139, za 113, proti 6, zdržalo sa 20 poslancov. Konštatujem, že návrh sme schválili. Nech sa páči.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 136 poslancov, za 28, proti 52, zdržalo sa 52, nehlasovali 4. Tento pozmeňujúci návrh sme takisto neschválili.
J. Chrbet, poslanec: (2007-01-31):
Na tajnom hlasovaní o návrhu na voľbu predsedu Správnej rady Ústavu pamäti národa sa zúčastnilo 144 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu predsedu Správnej rady Ústavu pamäti národa bolo odovzdaných 145 hlasovacích lístkov. Na základe uvedenej skutočnosti overovatelia konštatujú, že vykonaná voľba je neplatná.
Zs. Simon, minister pôdohospodárstva SR: (2004-09-09):
Predložený vládny návrh zákona sa upravuje predovšetkým v oblasti výstavby... (Ruch v sále.)
Bugár, Béla, podpredseda NR SR (2019-09-18):
Pán navrhovateľ, v rozprave chcete vystúpiť? Na vystúpenie pána poslanca nikto nechce reagovať. Pán navrhovateľ vystupuje v rozprave, nech sa páči.
Laššáková, Jana, podpredsedníčka NR SR (2012-12-11):
Pán poslanec Miškov, nech sa páči, máte slovo.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 124, za 102, proti 15, 4 sa zdržali, 3 nehlasovali. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Hort, Milan, podpredseda NR SR (2010-10-20):
S faktickou poznámkou na vystúpenie pána poslanca Senka, pána spravodajcu, ktorý vystúpil v rozprave ako posledný, sa prihlásili pán poslanec Ján Podmanický a pán poslanec Ondrej Dostál, ešte Tomáš Galbavý. Poprosím, pán kolega, trošku skôr nabudúce sa prihlásiť. Uzatváram možnosť prihlásiť sa s faktickou poznámkou. Slovo má pán poslanec Ján Podmanický. Nech sa páči.
Blanár, Juraj, podpredseda NR SR (2022-05-10):
Teraz vystúpi pani navrhovateľka poslankyňa Kozelová. Nech sa páči.
Bugár, Béla, podpredseda NR SR (2011-07-07):
Pýtam sa, je všeobecný súhlas? (Ruch v sále.) Nie. Nie je, takže, páni poslanci (Zaznel gong.), páni poslanci, žiadam vás, aby ste sa vrátili do rokovacieho priestoru. Pán poslanec Kaliňák, ak vy nemáte dosť hlasov, je to váš problém. Váš problém je v tom, že o tom ideme hlasovať, a samozrejme zvolávam každého poslanca, ktorého ste už unavili vystúpeniami. Páni poslanci, za chvíľočku pristúpime k hlasovaniu o procedurálnom návrhu. Nech sa páči, prezentujme sa a hlasujme o procedurálnom návrhu pána predsedu Národnej rady prerušiť rokovanie o tomto bode programu, otvoriť a prerokovať, teda otvoriť mimoriadnu schôdzu a po dokončení toho bodu samozrejme pokračovať aj po 19.00 hodine. (Hlasovanie.) Prítomných 140 poslancov, za návrh 74, proti 63, zdržali sa 2 poslanci, 1 nehlasoval. Konštatujem, že tento návrh bol schválený. Prerušujem rokovanie o tomto bode programu. Vidím vás, vidím vás, pán podpredseda. S faktickou poznámkou pán podpredseda Fico, nech sa páči. Pardon, s procedurálnym, už ani nevidím.
Hraško, Igor, poslanec NR SR (2013-07-01):
Ďakujem pekne, pán predsedajúci. Dovoľte mi predniesť spravodajskú informáciu k návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov (tlač 576), v prvom čítaní. Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslanca Národnej rady Slovenskej republiky Jozefa Viskupiča na vydanie zákona, ktorým sa mení a dopĺňa zákon č. 303/2001 Z. z. o voľbách do orgánov samosprávnych krajov a o doplnení Občianskeho súdneho poriadku v znení neskorších predpisov (tlač 576). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 28. augusta 2013 a v gestorskom výbore do 30. augusta 2013 od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu.
Vaľová, Jana, poslankyňa NR SR (2016-09-13):
Ďakujem pekne. Ja sa opätovne budem opakovať. Rokovací poriadok sa robí pre všetkých poslancov. Vy ste povedal, že ideme nejako trestať alebo obmedzovať tých, ktorí ukazujú, že sa niečo porušuje alebo sa robí niečo zlé. Vy to všetko môžete robiť, ale normálnym spôsobom, slušným spôsobom. A keďže vám to nevychádza, tak potrebujete nejaké excesy, potrebujete nejakým spôsobom zaujať. A často tu je v sále, aj bolo povedané rovno, vy ste to nepovedali, že pôjdete do ulíc. No v Humennom ste išli do ulíc. A strana OĽANO, to som už spomínala, pretože ma stále vyzývajú k tomu poslanci, objednali ste si poslanecké auto, vošli ste na pešiu zónu a občania mi volali, že normálne chceli vyfackať, ale zistili, že tam sú 18-ročné dievčatá, nebol tam žiaden poslanec OĽANO, nikto tam nebol. Jednoducho ste tam prišli robiť demonštráciu a zbierať podpisy proti Kaliňákovi. Tak vidíte, zrejme sa vám to v tých uliciach nedarí, tých ľudí nútite a jednoducho neviete im odargumentovať svoje veci alebo svoje dôkazy. Tak isto ma prekvapuje, že ja chápem, že opozícia má právo niečo predkladať, má právo chcieť nejaké požiadavky, ale opozícia musí aj rešpektovať, že tu boli voľby. A voľby percentuálne rozhodli, kto v tejto krajine má plniť svoj volebný program. Nie opozičný volebný program, ale program, ktorí si občania tohto štátu zvolili. Tak vás prosím, choďte do ulíc, robte to slušne a distingvovane, lebo keby som vedela, že idete robiť takýto cirkus do Humenného, tak tam dám mestských policajtov, aby nedošlo k bitke, lebo skoro došlo bitke. Vy sa aj medzi sebou sami fackáte, pretože ak nemáte niekoho, koho ste bili, tak sa bijete medzi sebou. A proste my to nechceme v mestách. Ale vy to chcete, chcete to nastoliť, aby tu bol neporiadok, anarchia, ale nemyslím si, že občania vám drukujú. A mala som telefonát, keď ste robili pred Bonaparte, že kto tam dal autobus Humenného. Zvážali ste ľudí na autobusoch. Čiže nie je to také spontánne. Tak, prosím vás pekne, občania chcú, aby bol poriadok aj v parlamente a aby boli regulárne pravidlá. Ďakujem.
Glváč, Martin, podpredseda NR SR (2017-06-15):
Pán poslanec Baránik.
Nicholsonová, Lucia, podpredsedníčka NR SR (2016-06-16):
Pán poslanec Nemky s faktickou.
Jarjabek, Dušan, poslanec NR SR (2013-02-05):
Ďakujem za slovo, pani predsedajúca. Pán poslanec Hudacký, ja oceňujem to, čo ste povedali, aj ten taký realistický tón všetkého toho, čo ste povedali. Osobne si myslím, že dobre, že táto správa je tu, hoci si myslím, že žiadosť o túto správu prišla trošku predčasne vzhľadom na výsledky, ktoré táto správa obsahuje. V podstate ony ani žiadne iné nemôžu byť, ale viete, no čo iného povedať, keď niečo je v procese vyšetrovania, ako to, že je to v procese vyšetrovania? Nič vám nebráni predsa, aby o 3-4 mesiace ste podali alebo sme si vyžiadali ako Národná rada ďalšiu správu o tomto procese a nerobili tuná nejaké predčasné závery preto, lebo to k ničomu nevedie. To iba vyslovene ako búri vášne na základe dohadov, čo sa stať mohlo, nemohlo. Tá vina, ktorá sa tuná pripisuje, je teda tiež veľmi nekorektná preto, lebo vlastne obvinenie ešte nebolo vznesené. Otázka iná pre mňa znie aj z toho, čo ste vy povedali, či dôverujete vyšetrovateľom a dôverujete tomu, čo títo vyšetrovatelia v nejakom čase, resp. o nejaký čas prinesú ako dôvody celej tejto hroznej katastrofy, ktorá sa stala, a myslím si, že je absolútne neférové, aby túto katastrofu niekto zneužíval na tie pindy, čo sme tu počuli pred chvíľou.
Viskupič, Jozef, poslanec NR SR (2015-06-30):
Pán poslanec Martvoň, právnici veľmi ublížili tejto krajine a tým, čo končíte, ja začnem. Asi trikrát ste použili v tejto faktickej poznámke slovo absolútne a ja by som bol na vašom mieste s týmito absolutóriami veľmi, veľmi opatrný. Nie, tento inštitút nehovorí o tom, že legislatívny orgán, ktorý je, mimochodom, aj kontrolným orgánom, čo asi by ste ako právnik mali veľmi dobre vedieť, ako je, aké je trojdelenie moci v rámci nášho ústavného systému, je absolútne vhodné a myslím, že som to asi päťkrát spomenul v tom krátkom príhovore, že toto nie je inštitút, ktorý je v rámci demokratických systémov európskych štátov nový. Čiže je asi veľmi vhodné aj po tejto faktickej poznámke, aby sme plénu predstavili vyčerpávajúcu štúdiu, v minimálne európskej dvadsaťosmičke ktoré štáty tento inštitút poznajú, pretože ak sa budú právnici vyjadrovať ku kontrolným možným právomociam, k zámerom vlády v tomto pléne, čo my považujeme za vhodné, a nejde len o vašu vládu, ale každú jednu, ktorá sem príde, a ak sa to týka veľkých zámerov, tak si myslím, že slová o absolútnej zmätočnosti alebo absolútnom ničneriešení, ako ste ich prezentovali, sú nevhodné v tejto situácii. Toto plénum má právo mimo rozpočtových debát ako zákona, zákona roka sa baviť o tom, že čo vláda chystá, či ste vládny alebo opozičný poslanec.
Žiga, Peter, minister hospodárstva SR (2018-12-06):
Vážený pán poslanec, Ministerstvo zahraničných vecí a európskych záležitostí Slovenskej republiky vo svojom vyhlásení k eskalácii situácie v Kerčskom prielive jasne deklarovalo, že neuznáva anexiu Krymu a plne podporuje suverenitu Ukrajiny a jej územnú celistvosť v medzinárodne uznaných hraniciach. Zároveň vyzvalo Ruskú federáciu na umožnenie voľného prístupu cez Kerčský prieliv k ukrajinským prístavom na pobreží Azovského mora v súlade s medzinárodným právom. V obdobnom duchu sa nieslo aj vyhlásenie vysokej predstaviteľky Európskej únie pre zahraničnú a bezpečnostnú politiku Federiky Mogeriny k eskalácii situácie v Kerčskom prielive, ktoré bolo prijaté v mene 28 členských štátov Európskej únie a na príprave ktorého sa Slovenská republika výrazne podieľala. Slovenská republika bola taktiež aktívna pri formulovaní vyhlásenia Severoatlantickej rady k vývoju v Azovskom mori. Ďakujem pekne, skončil som.
Zmajkovičová, Renáta, podpredsedníčka NR SR (2012-12-17):
Pán poslanec Sulík.
Glváč, Martin, podpredseda NR SR (2019-06-27):
Ďakujem pekne. S faktickými poznámkami nikto. Takže kľudne to mohlo byť aj v rámci záverečného slova, pán navrhovateľ. Chcem povedať, že neprítomný kolega by možno povedal, že teraz, tesne pred voľbami budeme meniť volebné podmienky, tak by nebolo to fér, ale dobre. Pán navrhovateľ, chcete záverečné slovo k svojej? To nie. Pán spravodajca? Nie. Prerušujem rokovanie o tomto bode programu. V rokovaní pokračujeme v prerušenej rozprave o prvom čítaní o návrhu poslanca Matoviča na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov, tlač 1484. V stredu 22. mája neukončil svoje vystúpenie do rozpravy ústne prihlásený navrhovateľ poslanec Matovič, ktorému odovzdávam slovo. Asi je to menej lukratívny čas na túto novelu, takže prepadáva mu poradie. Možno budeme prekvapení, možno zajtra ho uvidíme. Takže ideme k ďalšiemu a pokračujeme prvým čítaním o návrhu poslanca Mareka Krajčího na vydanie ústavného zákona o rozpočtovaní výdavkov štátu na verejné zdravotníctvo. Návrh ústavného zákona má parlamentnú tlač 1543. Návrh na jeho pridelenie na prerokovanie výborom je v rozhodnutí č. 1634. Dávam slovo poslancovi Krajčímu, aby návrh ústavného zákona uviedol. Nech sa páči, pán poslanec.
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 108, zdržalo sa 36. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
P. Hrušovský, predseda NR SR: (2003-09-24):
Panie poslankyne, páni poslanci, prosím, aby sme sa prezentovali. Keďže ide o body programu, ktorými dopĺňame schválený program 17. schôdze Národnej rady, treba rozhodnúť hlasovaním o zaradení týchto troch bodov programu do rokovania schôdze Národnej rady. Prosím, aby sme všetci, keďže pán poslanec Šimko si začal uplatňovať svoj poslanecký mandát a technika žiada, aby sme si všetci svoje hlasovacie karty vybrali zo svojich hlasovacích zariadení, aby sme tak legitimizovali jeho hlasovacie právo, vytiahli a opäť zasunuli do našich hlasovacích zariadení. Páni poslanci, prosím, prezentujme sa a hlasujme o zaradení týchto troch bodov programu na rokovanie 17. schôdze Národnej rady. (Hlasovanie.) Prítomných je 76 poslancov, za 76. Konštatujem, že návrh sme schválili. Na základe schváleného návrhu teraz dávam slovo predsedovi mandátového a imunitného výboru pánovi poslancovi Lintnerovi a prosím ho, aby podal správu mandátového a imunitného výboru o nastúpení náhradníka na neuplatňovaný mandát poslanca Národnej rady. Pán predseda výboru, máte slovo, nech sa páči. Ľ. Lintner, poslanec: Ďakujem pekne za slovo. Vážený pán predseda, kolegyne, kolegovia. Na základe poverenia Mandátového a imunitného výboru Národnej rady Slovenskej republiky predkladám Národnej rade túto správu. Prezident Slovenskej republiky vymenoval dňa 24. septembra 2003 podľa článku 102 ods. 1 písm. g) Ústavy Slovenskej republiky za člena vlády Slovenskej republiky poslanca Národnej rady Slovenskej republiky pána Pavla Ruska. Podľa článku 77 ods. 2 Ústavy Slovenskej republiky mandát poslanca, ktorý bol vymenovaný za člena vlády Slovenskej republiky, nezaniká, iba sa neuplatňuje. Pán poslanec Pavol Rusko bol dňa 15. októbra 2002 zvolený do funkcie podpredsedu Národnej rady Slovenskej republiky. Podľa § 11 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov počas neuplatňovania mandátu poslanca zaniká jeho funkcia podpredsedu Národnej rady Slovenskej republiky, a to dňom vymenovania za člena vlády Slovenskej republiky. Podľa § 48 ods. 5 zákona Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov, ak sa mandát poslanca neuplatňuje, pretože poslanec bol vymenovaný za člena vlády Slovenskej republiky, nastupuje náhradník. Podľa § 48 ods. 1 zákona Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov náhradníka určí tá istá politická strana z kandidovaných poslancov uvedených na jej kandidátskej listine. Aliancia nového občana listom zo dňa 24. septembra 2003 oznámila, že na neuplatňovaný mandát poslanca Pavla Ruska určila náhradníka pána inžiniera Imricha Hamarčáka. Pán Imrich Hamarčák bol poslancom Národnej rady Slovenskej republiky od 5. novembra 2002 do 10. septembra 2003, kedy mu zanikol mandát poslanca, ktorý vykonával ako náhradník na...
A. Belousovová, podpredsedníčka NR SR: (2009-06-23):
Pán poslanec Lukša poinformuje Národnú radu Slovenskej republiky o výsledku rokovania výborov o tomto návrhu vlády.
Jurinová, Erika, podpredsedníčka NR SR (2013-03-12):
Ďakujem. Pán poslanec Ľudovít Kaník je ďalší prihlásený ústne do rozpravy.
Marosz, Ján, poslanec NR SR (2019-02-08):
Ďakujem pekne. Edo, ľudia, ktorí vzhliadajú k Ústavnému súdu, môžme rozdeliť na dve kategórie. Tá jedna skupina, ktorá vzhliada na spravodlivosť Ústavného súdu, má oporu aj v ústave v čl. 127, kde sa hovorí, že „Ústavný súd rozhoduje o sťažnostiach fyzických osôb, ak namietajú porušenie svojich základných práv alebo slobôd“. A dokonca Ústavný súd môže aj zakázať pokračovanie v porušovaní základných ľudských práv a slobôd. To sú tí jednoduchí, obyčajní pracujúci, spravodliví ľudia, ktorí sú tvoji voliči a ktorí chcú vidieť v ústavných sudcoch etalón etiky, spravodlivého rozhodovania. Preto majú v miestnosti na Ústavnom súde plagát, kde je tá spravodlivosť so zaviazanými očami. A potom je tu druhá kategória tzv. našich ľudí a tých ti chcem pripomenúť na tejto historke. 29. júna 2012 prešiel Bašternák pri šoférovaní cez plnú čiaru, nemal zapnutý bezpečnostný pás, neposlúchol výzvu polície, aby vypol motor. Policajti mu chceli dať pokutu 150 eur. Bašternák niekam telefonoval, pýtal si meno policajta, názov útvaru, tlmočil to do telefónu a žiadal, aby to vybavili. Následne policajtom volal ich šéf, aby Bašternáka nechali tak. Tí napriek tomu pokračovali a chceli Bašternákovi zadržať vodičský preukaz. Napokon potom pokutu zaplatil. To je tá druhá kategória, ktorá naozaj ohrozuje ten Ústavný súd, ktorí si dokážu pri akomkoľvek trestnom čine, priestupku zavolať na to správne telefónne číslo a ohnúť si tú spravodlivosť na svoju stranu. A takýmto ľuďom musíme zabrániť, aby sa na Ústavný súd dostali.